*1.3. pielikums*

*Iepirkuma, identifikācijas*

*Nr. RVPIKSD 2025/23, nolikumam*

**TEHNISKĀ SPECIFIKĀCIJA**

**Atklātam konkursam**

**“Ziemassvētku gaismas mākslinieciskā dizaina dekoru izgatavošana un esošo gaismas dekorāciju mākslinieciskā renovācija pilsētvides Ziemassvētku noformējuma vajadzībām”**

Iepirkuma identifikācijas Nr. \_\_\_\_\_\_\_

Pretendenta uzdevums ir, ievērojot Tehniskās specifikācijas norādes, izgatavot Rīgas pilsētvides Ziemassvētku gaismas mākslinieciskā dizaina noformējumu, atbilstoši šī konkursa noteikumiem un prasībām.

**Iepirkuma priekšmeta daļas.**

|  |  |  |
| --- | --- | --- |
| **Konkursa daļas Nr.** | **Konkursa daļas nosaukums** | **Konkursa daļas paredzamā līgumcena, bez PVN, EUR** |
| 1. daļa | Jaunu mākslinieciskā dizaina LED dekoru izgatavošana un piegāde eksponēšanai Vienības gatves, Latgales ielas un Brīvības gatves apgaismojuma balstos. | Līdz 60 000,00 |
| 2. daļa | Jauna mākslinieciskā dizaina LED vides noformējuma izgatavošana un eksponēšana Kaļķu ielā. | Līdz 42 000,00 |
| 3. daļa | Jauna mākslinieciskā dizaina LED vides noformējuma izgatavošana, esošo gaismas dekorāciju mākslinieciska renovācija un eksponēšana Pilsētas kanāla apstādījumu teritorijā. | Līdz 50 000,00 |
| 4. daļa | Jaunu mākslinieciskā dizaina LED dekoru izgatavošana un eksponēšana Doma laukumā uzstādītajā Ziemassvētku eglē. | Līdz 23 000,00 |
| 5. daļa | Jaunu mākslinieciskā dizaina LED dekoru izgatavošana un eksponēšana Rātslaukumā uzstādītajā Ziemassvētku eglē. | Līdz 23 000,00 |
| **KOPĀ bez PVN, EUR** | | **Līdz 198 000,00** |

**3. daļa - Jauna mākslinieciskā dizaina LED vides noformējuma izgatavošana, esošo gaismas dekorāciju mākslinieciska renovācija un eksponēšana Pilsētas kanāla apstādījumu teritorijā.**

**1. Vispārīgās prasības 3. daļai.**

1.1. Izpildītājam Rīgā, pašvaldības zemes vienībās Pilsētas kanāla zaļās zonas teritorijā, orientējoši no gājēju tiltiņa pie Latvijas Nacionālās operas un baleta ēkas līdz gājēju tiltiņam aiz Bastejkalna, no jauniem un Pasūtītāja rīcībā esošiem LED dizaina dekoriem jāizveido oriģināls, stilistiski vienots, vizuāli un emocionāli iespaidīgs mākslinieciskā gaismas dizaina vides instalāciju kopums Ziemassvētku tematikā (turpmāk – Noformējums).

1.2. Noformējuma realizēšanai (iekļaujot mākslinieciskā un tehniskā dizaina izstrādi, dekoru izgatavošanu, Pasūtītāja LED dekoru remontu, transportēšanu uz eksponēšanas vietu, uzstādīšanu, ekspozīcijas uzturēšanu vizuālā un tehniskā kārtībā, demontāžu un transportēšanu uz glabāšanas vietu) pieejamie finanšu līdzekļi ir līdz EUR 50 000,00 (piecdesmit tūkstoši *euro*) bez pievienotās vērtības nodokļa.

1.3. Noformējumu paredzēts pieslēgt pašvaldības ielu un parku apgaismojuma tīklam, kuru ieslēdz centralizēti, diennakts tumšajā laikā.

1.4. Ja Noformējuma ekspozīcijas teritorijā pieejamās centralizētā ielu apgaismojuma tīkla elektrojaudas nav pietiekamas ekspozīcijas ieceres realizēšanai, Izpildītājam jānodrošina alternatīva enerģijas avota izmantošana, iekļaujot to Noformējuma īstenošanas kopējās izmaksās.

1.5. Pēc Noformējuma eksponēšanas visas Noformējuma vienības paliek Pasūtītāja īpašumā.

1.6. Lai nodrošinātu Pasūtītāja rīcībā esošo LED dekoru adekvātu darbību visā eksponēšanas periodā, Izpildītājam savlaicīgi jāveic to tehniskā pārbaude un nepieciešamais remonts:

1.6.1. tehniskais remonts, par saviem līdzekļiem nodrošinot pārējiem šī tipa dekoriem identiskus ātrās montāžas savienojumus un tehniski drošu lietošanas kārtību (Pasūtītājs līdz Izpildītāja pārbaudei konstatējis šādu nepieciešamību vismaz 56 dekoriem);

1.6.2. mākslinieciskā atjaunošana, par saviem līdzekļiem veicot gaismas elementa nomaiņu atbilstoši katra dekora vieda sākotnējā dizaina specifikācijai. Specifikāciju pēc Izpildītāja pieprasījuma nodrošina Pasūtītājs.

1.7. Līguma darbības laikā Izpildītājam pēc Pasūtītāja pieprasījuma jāsniedz detalizēta informācija par darba procesa norisi un aktuālo statusu.

1.8. Izpildītājs pēc Noformējuma uzstādīšanas veic Noformējuma ekspozīcijas uzturēšanu vizuālā un tehniskā kārtībā, nodrošinot uzstādītās kompozīcijas un katra atsevišķa Noformējuma objekta kvalitatīvu izskatu un to darbību (LED spīdēšanu) visā eksponēšanas periodā, novēršot jebkurus bojājumus par saviem līdzekļiem ne vēlāk kā 12 (divpadsmit) stundu laikā pēc bojājuma konstatēšanas. Lai to nodrošinātu, Izpildītājam jāveic regulāra Noformējuma ekspozīciju pārbaude.

1.9. Izpildītājs garantē, ka visi Noformējuma tehniskie un konstruktīvie risinājumi ir droši ekspluatācijā un atbilstīgi Ministru Kabineta noteikumiem Nr.18 <https://likumi.lv/ta/id/311979-spelu-un-rekreacijas-laukumu-drosuma-noteikumi> un Preču un pakalpojumu drošuma likumā noteiktajām prasībām.

1.10. Izpildītājs par saviem līdzekļiem nodrošina visu Pakalpojuma ietvaros eksponēto Noformējuma objektu, elementu un instalāciju civiltiesisko apdrošināšanu.

1.11. Pasūtītājs Noformējuma ekspozīcijai nenodrošina speciālu apsardzi.

1.12. Ja Noformējuma uzstādīšanas vai eksponēšanas laikā darba procesu vai objektu vizuāli adekvātu un drošu ekspluatāciju traucē sniegs, Izpildītājam vietas un objektu attīrīšana jāveic par saviem līdzekļiem.

1.13. Izpildītājs pienākums ir nodrošināt pilsētas apstādījumu uzturēšanas un aizsardzības prasību izpildi.

1.14. Veicot pakalpojumu, nodrošināt atbilstību Latvijas Republikā spēkā esošo darba drošības un darba aizsardzības noteikumiem.

1.15. Izpildītājs veic pakalpojumu, izmantojot savus resursus, iekārtas un materiālus.

**2. Pakalpojuma izpildes posmi un to termiņi.**

2.1. **1. posms** – Noformējuma mākslinieciskā un tehniskā dizaina izstrāde, saskaņošana ar Pasūtītāju, izgatavošana, Pasūtītāja LED dekoru remonts, piegāde un uzstādīšana (montāža) atbilstoši specifikācijai, pieslēgšana elektrības padevei, kā arī fotofiksācijas veikšana ieslēgtā stāvoklī un fotofiksācijas nosūtīšana Pasūtītāja kontaktpersonai – līdz 2025. gada 29. novembrim.

2.2. **2. posms** - uzstādītā un pieslēgtā Noformējuma uzturēšana tehniskā un vizuālā eksponēšanas kārtībā – no pieslēgšanas brīža līdz demontāžai.

2.3. **3. posms** - Noformējuma demontāža, eksponēšanas vietas sakopšana un fotofiksācija, kā arī piegāde uz glabāšanas vietu - sākot no 2026. gada 12. janvāra, precizējot demontāžas termiņu saistībā ar klimatiskajiem apstākļiem.

**3. Vizuāli mākslinieciskās prasības.**

3.1. Noformējuma vides kompozīcijā jāiekļauj divas ainaviski dominējošās Noformējuma piesātinājuma vietas:

3.1.1. teritorijā starp Aspazijas bulvāri, Raiņa bulvāri, Brīvības laukumu un Operas nama zemes vienību Aspazijas bulvārī 3 ar kadastra numuru 01000050056 jeb līdz gājēju celiņam, kurš no Aspazijas bulvāra pār tiltiņu ved virzienā uz Latvijas Universitātes centrālo ieeju Raiņa bulvārī 19;

Attēls, kurā ir karte, Aero fotogrāfija, pilsētplānošana, ekrānuzņēmums

Mākslīgā intelekta ģenerētais saturs var būt nepareizs.

3.1.2. nenoteikta skaita Noformējuma objektu virkne eksponējama Bastejkalna nogāzē līdzās celiņam un strauta gultnei (dotajā plāna attēlā atzīmēts ar baltiem punktiem).

Attēls, kurā ir Aero fotogrāfija, karte, aero, Skats no putna lidojuma

Mākslīgā intelekta ģenerētais saturs var būt nepareizs.

3.2. Noformējuma kopējam ainaviskajam risinājumam jānodrošina mākslinieciski augstvērtīga gaismas dizaina objektu un instalāciju kopums, kas ir vizuāli izteiksmīgs ne tikai diennakts tumšajā laikā, kad izgaismots, bet arī dienas gaismā, turklāt jebkuros sezonas laikapstākļos - gan sniegotā, gan bezsniega ainavā.

3.3. Noformējuma emocionālais uzdevums – radīt silti aicinošu Ziemassvētku noskaņas vidi.

3.4. Vides Noformējuma objekti jāveido telpiskā 3D LED gaismas dizaina risinājumā.

3.5. Noformējumā jāparedz estētiski pārdomāta un rūpīgi izsvērta vizuālā piesātinājuma pakāpe, neradot konkrētās vides saraibinājumu un pārsātinājumu.

3.6. Visa Noformējuma gaismas kopējai tonalitātei jābūt zeltaini siltā jeb dzintara krāsā (1800-2000K robežās), papildinot ar vēsākiem toņiem (maksimāli līdz 4000K) ne vairāk kā 15% no kopējā izmantotā LED apjoma.

3.7. Noformējumā nav pieļaujama intensīvi krāsaina vai intensīvi mirgojoša gaisma.

3.8. Noformējuma mākslinieciskajam risinājumam jābūt laikmetīgā un estētiski korektā vizuālajā valodā, dizainā nav atbalstāmas atpazīstamu klišeju, popkultūras un kiča estētikas iezīmes.

3.9. Noformējuma dizainā jāparedz un piedāvājumā (tajā skaitā finanšu piedāvājumā un tehniskajā risinājumā) jāiekļauj vismaz 3 (trīs) vizuālu izmaiņu iespējas, kas padarītu Noformējuma atkārtotu eksponēšanu vizuāli atšķirīgu no iepriekšējām eksponēšanas reizēm, saglabājot Noformējuma dizaina sākotnējo kopējo tematisko un vizuāli estētisko kontekstu.

3.10. Noformējuma vides kompozīcijā jāiekļauj Pasūtītāja rīcībā esošo kokos iekaramo Ziemassvētku gaismas dekoru (izmērs 80x80cm, kopskaitā 300 gab.) eksponēšana koku grupās un zem gājēju tiltiņiem (skatīt pievienotos attēlus), ievērojot sekojošo:

3.10.1. apstādījumu zonā starp Brīvības laukumu un Krišjāņa Barona ielu (zemes vienības adrese Brīvības laukums 1, kadastra numurs 01000050055**)**  - 136 gab., augstumā virs 3,5m no zemes;

A group of people walking in a park with lights

AI-generated content may be incorrect.

3.10.2. zem diviem gājēju tiltiņiem – zonā starp Krišjāņa Barona ielu un Krišjāņa Valdemāra ielu – 14 gab. zem katra tiltiņa, pa 7 gab katrā tiltiņa pusē, stiprinot pie tiltiņu margām;

A bridge with lights on it

Description automatically generated

3.10.3. zonā starp Brīvības laukumu un Krišjāņa Valdemāra ielu (zemes vienības adrese Zigfrīda Annas Meierovica bulvāris 5, kadastra numurs 01000090024**)**  - 136 gab., augstumā virs 3,5m no zemes.

A tree with lights and stars

AI-generated content may be incorrect.

3.11. Jebkāda Noformējuma izvietošanu nedrīkst paredzēt kokos, kas marķēti ar simbolu “Dižkoks”.



3.12. Vizuālajā piedāvājumā jāiekļauj:

3.12.1. Noformējuma koncepcijas tematiskais apraksts;

3.12.2. Noformējuma kompozīcijas kopskata attēls konkrētās lokācijas ainavas vizuālajā kontekstā;

3.12.3. Noformējuma izvietojuma plāns;

3.12.4. Katra Noformējuma objekta (objekta veida) zīmējums, norādot tā nosaukumu un galvenos izmērus – augstumu, platumu, biezumu;

3.12.5. Katram Noformējuma objektam (objekta veidam) izmantotā LED gaismas avota specifikācija ar informāciju par 3.6. un 3.7. punktā minētajiem nosacījumiem.

**4. Tehniskās prasības 3. daļai.**

4.1.Noformējuma tehniskajam risinājumam jābūt piemērotam atkārtotai montāžai, demontāžai un transportēšanai, vismaz 3 eksponēšanas ciklos.

4.2. Noformējuma tehniskajā risinājumā nepieciešams izmantot mūsdienīgus, energoefektīvus un estētiski korektus tehnoloģiskos paņēmienus.

4.3. Izstrādājot vides māksliniecisko LED Noformējuma ieceri, jāņem vērā esošā teritorijas funkcionālā un dekoratīvā apgaismojuma vizuāli tehniskie parametri:

A lamp post in a park

AI-generated content may be incorrect.4.3.1. Lokācijas teritorijas celiņu funkcionālā apgaismojumu nodrošina balsti “Senatne” - dekoratīvi, alumīnija lējuma, melni krāsoti, ar diviem vēsturiska izskata gaismekļiem**.** Balsta kopējais augstums ir 3,8m.

4.3.2. Celiņu vidējais apgaismojuma līmenis ir robežās no 7-15 lx (luksi). Apgaismojuma intensitāte nav regulējama.

4.3.3. “Senatne” gaismekļu tehniskie parametri ir šādi: jauda 2x29W; izstarotās gaismas plūsmas daudzums vienam gaismeklim – 4000lm (lūmeni); gaismas krāsas temperatūra – 4000K;

4.3.4. Noformējuma izvietošana uz apgaismojuma balstiem “Senatne” nav pieļaujama. Uz šiem balstiem var izvietot papildus prožektorus ar svaru ne lielāku par 10kg un vēja laukumu ne lielāku par 0,1m2.

4.4. Noformējuma izstrādē un eksponēšanā stingri jāievēro elektrības pieslēguma vietu tehniskie nosacījumi teritorijai starp Brīvības laukumu, Kr. Barona ielu, Aspazijas bulvāri un Raiņa bulvāri:

4.4.1. teritorijā starp Brīvības laukumu, Kr. Barona ielu, Aspazijas bulvāri un Raiņa bulvāri apgaismojuma vadības sadalne zonējumā var nodrošināt 6,9 kW jaudu dekorāciju pieslēgšanai;

4.4.2. Noformējuma izvietošana uz apgaismojuma balstiem “Senatne” nav pieļaujama. Uz šiem balstiem var izvietot papildus prožektorus ar svaru ne lielāku par 10kg un vēja laukumu ne lielāku par 0,1m2;

4.4.3. katrā balstā pieļaujamā maksimālā pieslēguma jauda ir 2,3 kW, t.i., 230V 10A;

4.4.4. balstu pieslēguma jauda nedrīkst pārsniegt kopējo zonējuma jaudu, t.i., 6,9 kW, katrā fāzē pa 2,3kW.

4.5. Noformējuma izstrādē un eksponēšanā stingri jāievēro elektrības pieslēguma vietu tehniskie nosacījumi teritorijai starp Brīvības laukumu, Kr. Valdemāra ielu, Raiņa bulvāri un Z. A. Meierovica bulvāri:

4.5.1. apgaismojuma vadības sadalne zonējumā var nodrošināt 12kW jaudu dekorāciju pieslēgšanai;

4.5.2. katrā balstā pieļaujamā maksimālā pieslēguma jauda ir 2,3 kW, t.i., 230V 10A;

4.5.3. balstu pieslēguma jauda nedrīkst pārsniegt kopējo zonējuma jaudu, t.i., 12,0kW, katrā fāzē pa 4,0kW.

4.6. Noformējuma pieslēgšana ielu apgaismojuma elektriskajam tīklam jāveic atbilstoši elektrodrošības prasībām, pirms tam pieslēgšanos saskaņojot ar Rīgas valstspilsētas pašvaldības Ārtelpas un mobilitātes departamentu (turpmāk – ĀMD).

4.7. Par pilsētas centralizētā apgaismojuma atsevišķu vienību izslēgšanu obligāti jāvienojas ar ĀMD, pretējā gadījumā ĀMD Noformējumu atslēgs.

4.8. Izpildītājs savlaicīgi pirms Noformējuma montāžas darbu uzsākšanas veic Noformējuma pieslēgšanai nodomāto centralizētā apgaismojuma elektrotīkla pieslēguma vietu stāvokļa pārbaudi un risina konstatētās problēmsituācijas sadarbībā ar ĀMD, informējot par to Pasūtītāju. Izpildītājs ar saviem līdzekļiem ir atbildīgs par Noformējuma elektropieslēguma darbību visā Noformējuma eksponēšanas laikā, nepārkāpjot šajā specifikācijā dotos elektropieslēguma nosacījumus.

4.9. Ne vēlāk kā trīs dienas pirms Noformējuma montāžas darbu uzsākšanas Izpildītājam jāsaņem ĀMD darbu veikšanas atļauja.

4.10. Noformējuma LED pieslēgšanai jāievēro šādas prasības:

4.10.1. jāizmanto kabeļi, kas paredzēti āra darbiem ziemas apstākļos un ir UV noturīgi. Fiksētai montāžai jāparedz CYKY, NYY-J tipa kabeļus. Vietās, kur kabeļi var tikt pakļauti kustībai, jāparedz H07RN-F tipa kabeļus;

4.10.2. Noformējuma pieslēgšanas kontaktligzdām jāatbilst IP54 klasei.

4.10.3. nav pieļaujams, ka Noformējuma elementu elektrības kabeļi atrodas uz zemes bez speciāliem drošiem nosegiem, un ka to izvietojums varētu traucēt parku uzkopšanas tehnikas darbu.

4.11. Nav pieļaujams, ka Noformējuma daļas vai to elektropieslēgšanas aprīkojums virs celiņiem atrodas zemāk par 3,5 m no zemes.

4.12. Visiem Noformējuma montāžas materiāliem, tehnikai, stiprinājumiem un jebkuriem risinājumiem jābūt atbilstošiem drošai eksponēšanai ārtelpā ziemas klimatiskajos apstākļos un izturīgiem pret vēja brāzmām līdz 23m/s.

4.13. Tehniskajā piedāvājumā jāiekļauj:

4.13.1. Katra Noformējuma objekta tehniskais apraksts un zīmējums, norādot risinājuma sastāvdaļu materiālu, apdari, savienojumu stiprinājuma veidu un galvenos izmērus – augstumu, platumu, biezumu, kā arī citus raksturlielumus pēc Izpildītāja ieskatiem;

4.13.2. Noformējuma montāžas risinājuma apraksts un shēma ar informāciju par šajā specifikācijā minētajiem nosacījumiem.

4.13.3. Noformējuma elektropieslēguma risinājuma un aprīkojuma detalizēta specifikācija ar informāciju par šajā specifikācijā minētajiem nosacījumiem.

*Tehniskās specifikācijas sagatavotājs I. Gauja, 67181273.*

*Sagatavošanas datums 29.07.2025.*